
1. SISSEJUHATUS

Narva linna kultuuri ja spordi arengukava on strateegiline dokument, mis määrab toodud valdkondade arengu põhisuunad. Arengukava koostatakse linnaelu kultuuri ja spordi valdkondade läbimõeldud ja sihipäraseks arendamiseks. Dokument sisaldab olukorra hetkekirjeldust ja selle analüüsi, pikaajalisi tegevus- ja arengusuundi, mille tähtsaimateks eesmärkideks on edasise kultuuri ja spordi arengukontseptsiooni kindlaksmääramine ning strateegiliste eesmärkide ja tegevuskava nende saavutamiseks väljatöötamine. 

Arengukava koostamine oli algatatud Narva Linnavolikogu 08.04.2010.a otsusega nr 36, mille alusel Kultuuriosakonna juhataja  26.04.2010.a käskkirjaga nr 1.1-8/86 oli moodustatud arengukava koostamise töörühm. Arengukava koostamist korraldas Narva Linnavalitsuse Kultuuriosakond. Arengukava koostamine toimus ajavahemikul aprillist 2010 kuni oktoobrini 2010. Käesolevas arengukavas on käsitletud koos nii kultuuri kui sporti, kuna neil valdkondadel on inimeste vaba aja sisustamisega seotud ühisosa ning nende valdkondade linnapoolne juhtimine ja haldamine toimub ühe osakonna kaudu.

Arengukava valmis mitmete töögruppide arutelude ja koostöö tulemusena. Lisaks mitu korda toimunud koosolekutele peeti arengukava koostamise töörühma liikmetega ning vajaliku informatsiooni haldajatega pidevat ühendust elektronposti teel. Nii kultuuri kui spordi osa koostamisel kaasati erinevate organisatsioonide ja asutuste esindajaid. Arengukava koostamise protsessi olid kaasatud Narva Linnavalitsuse Kultuuriosakonna hallatavad kultuuriasutused ja huvikoolid, Narva Muuseum, kultuuri- ja spordialal tegutsevad linna mittetulundusühingud (eelkõige kultuuri- ja rahvuskultuuriseltsid ja spordiklubid), Narva Noorteparlament ja teised organisatsioonid. Arengukava koostamise käigus oli korraldatud avalik arutelu dokumendi eelnõu linna veebilehel avalikustamise kaudu, mille vahendusel kaasati Narva linna kultuuri ja spordi arengukava koostamise protsessi kõik huvitatud isikud.
Arengukava koostamisel oli arvestatud kehtivaid õigusakte ja muid arengukavade koostamist reglementeerivaid dokumente. Arengukava on kooskõlas Narva linna arengukavaga, kuna sellega on määratletud kultuuri- ja spordivaldkondi puudutavad olulisemad rõhuasetused ja seisukohad, samuti Narva munitsipaalharidussüsteemi arengukavaga, mis käsitleb munitsipaalhuvikoolide arengut, ning Narva Muuseumi strateegilise arengukavaga. Arengukava koostamisel kasutati ka olemasolevaid kultuuri ja spordi valdkondi puudutavaid arengukavasid, strateegiaid, statistilisi andmeid ja muud sellist.
Arengukava koostamisel on arvestatud kultuuri- ja spordivaldkondade praeguse olukorra ning tulevikuperspektiividega – mõjuteguritega, mis eeldatavalt mõjutavad ja kujundavad antud valdkondi edaspidi. Arengukavas on toodud Narva linna kultuuri- ja spordielu visioon, arengueesmärgid ja tegevused. Eesmärkidele on antud juurde mõõdikud nende täitmise hindamiseks ning tegevustele on märgitud täitjad ning allikad, mille kaudu toimub finantseerimine.

Arengukava koostamisel lähtuti järgmistest põhimõtetest: 

- Linnaplaneerimise terviklikkus. Arengukava koostamisel püüti arvestada omavalitsust kui tervikut, olenemata sellest, et teatud tegevused väljuvad omavalitsuse pädevusest.

- Lähtumine kodanike ja institutsioonide vajadustest ja probleemidest.

- Arengukava on erinevate huvide kokkulepe. Arengukava koostamisel püüti maksimaalselt arvestada erinevate valdkondade vajadustega.
- Eesmärkide selgus.

- Arengukava elluviidavus.
- Arengukava reaalsus maksumuse seisukohalt. Arengukava koostamisel püüti arvestada linna olemasolevate ja prognoositavate eelarveliste ressursside ning lisavahendite võimalustega.

- Suunatus pikaajalisele ja tasakaalustatud arengule.
- Arengukava peab saama linna spetsialistide töödokumendiks.
Narva linna kultuuri ja spordi arengukava ei ole staatiline dokument ja seetõttu tuleb planeeritavad tegevused üle vaadata ja vajadusel muudatused sisse viia. Tegevuskava uuendamisel järgitakse kooskõla linna arengukavas esitatud eesmärkide ja tegevussuundadega. Iga aasta 1. märtsiks kogub Kultuuriosakond andmed antud arengukavas ettenähtud ülesannete täitmise ja eesmärkide saavutamise kohta eelmisel kalendriaastal  ning esitab vajadusel muudatusettepanekud Narva linna arengukava muutmiseks Narva Linna Arenduse ja Ökonoomika Ametile. 

2. HETKEOLUKORRA KIRJELDUS

2.1 Narva kultuuri- ja spordielu eripära ja olulised valdkonnad
Aktiivne kultuuri- ja spordielu Narvas on möödapääsmatu nii kvaliteetse elukoha osana kui ka linna populariseerimiseks ja ettevõtlustegevuse elavdamiseks, samuti ka elanikkonna koostöö edendamiseks. Linnas on loodud kultuurile ja spordile soodne keskkond. 
Narva kultuuri- ja spordilinnana on:

· kultuuri-ajaloolise pärandiga linn,
· traditsioone säilitav linn,
· kultuuri- ja sporditarbijate sõbralik linn,

· laste suurte võimaluste linn,

· professionaalsete kultuuri- ja sporditegijate linn,
· tippsaavutuste linn,

· loov linn,

· rahvuskultuurse ja spordialase mitmekesisuse linn,

· vastutulelik ja külalislahke linn,

· muusikalise näoga linn.
Narva, üks Eesti vanemaid asulaid, on rikkaliku ajalooga linn, mida kunagi nimetati Läänemere barokk-pärliks. Aastasadade kaupa on siin läbi põimunud erinevate rahvaste ja riikide kultuur, kõrvuti on eksisteerinud vana ja uus. Sajandeid Ida ja Lääne tsivilisatsiooni piiriks peetud Narva jõe kaldal kõrgub keskaegne Hermanni linnus, mis vaatab tõtt vastaskaldal asuva Ivangorodi kindlusega ning on ümbritsetud võimsate kaitseehitiste kompleksiga – Narva bastionidega. Narva linna kultuurielu tugineb traditsioonidele, avatusele ja arengule, mis tagab keskkonna kultuuri loomiseks, tarbimiseks ja edasikandmiseks. Narva linna kultuuri- ja spordielu iseloomustab mitmekesisus, seda nii tegijate kui ka tegevuste ja sündmuste osas. Mitmete munitsipaal- ja arvukate kolmanda sektori institutsioonide pikaajalise eesmärgistatud ja missiooniga tegevuse tulemusena tekkinud kultuuri- ja spordiasutuste võrk pakub aastaringseid vaimse rikastuse, vaba aja sisustamise ja eneseharimise võimalusi erinevatele kultuuri- ja sporditarbijate huvigruppidele. Laste ja noorte kultuuri- ja spordikasvatusel on võtmetähenduslik Narva linnas tegutsev munitsipaalhuvikoolide võrk. Tänu linna poolt tagatud laia huviala spektrile ja huviharidussüsteemi pedagoogide kvaliteetsele tööle saavutavad noored narvakad tipptulemusi erinevatel riiklikel ja rahvusvahelistel võistlustel ja konkurssidel. Suure panuse linna kultuuriellu annavad nii professionaalsed kui ka harrastavad loovisikud teatri, kujutava kunsti ja muusika valdkonnast. Narva hindab, edendab ja toetab eesti ja teisi rahvakultuure – laule, rahvatantsu, käsitööd, kööki ja muud sellist, mida säilitavad ja arendavad elujõulised kolmanda sektori kultuuriühingud ja rahvuskultuuriseltsid. Linn toetab ka spordiklubide tegevust, mis soodustab spordialast mitmekesisust omavalitsuses. Narva tugev infrastruktuur, kultuuriliselt ja spordiliselt sisustatud linnaruum võimaldavad läbi viia nii kohaliku kui ka rahvusvahelise tähtsusega suuri ja traditsioonilisteks muutunud kontserte, festivale, võistlusi ja muid üritusi.   
2.2 Kultuuri- ja spordiasutused
Narva kultuuri- ja sporditegevust koordineerivad koostöös kolmanda ja erasektoriga Narva Linnavalitsuse Kultuuriosakond ja Narva Linnavolikogu kultuuri- ja spordikomisjon. Linna kultuuri- ja spordielu kannavad ja hoiavad linna haldusalas töötavad järgmised kultuuri- ja spordiasutused:

· Narva Muuseum

· Narva Keskraamatukogu

· Narva Linna Sümfooniaorkester

· Kultuurimaja Rugodiv

· Huvikoolidest:

· Narva Muusikakool

· Kreenholmi Muusikakool

· Narva Koorikool

· Narva Kunstikool

· Narva Laste Loomemaja

· Narva Noorte Meremeeste Klubi

· Narva Paemurru Spordikool

· Narva Spordikool Energia

Need asutused tagavad hariduslik-kasvatusliku ja kultuurilise-tervisliku vaba aja veetmise teenuse osutamise elanikkonnale. Nimetatud eesmärkide täitmiseks töötab Narva Linnavalitsuse Kultuuriosakonna ja allasutuste struktuuris üle 700 inimese. 
Käesoleva aja seisuga linn osutab toetust:

· spordiklubidele

· kultuuri- ja rahvuskultuuriseltsidele

· teatrile “Ilmarine”
· teistele organisatsioonidele.
Lisaks eeltoodud asutustele osalevad linna kultuuri- ja spordielu korraldamises Geneva Keskus ja Narva Spordikeskus, mille baasil toimuvad erinevad linnale olulised suured üritused. Narva Kutseõppekeskus ja Tartu Ülikooli Narva Kolledž teevad Kultuuriosakonnaga ning Narva linna kultuuri- ja spordiasutustega aktiivset koostööd erinevate kultuuri- ja spordiprojektide ning ürituste osas.
Narva Muuseum

Narva Muuseum on ühiskonna ja selle arengu teenistuses olev usaldusväärne ja kaasaegne mäluasutus, mis teaduslikel, hariduslikel ja meelelahutuslikel eesmärkidel kogub, säilitab, uurib ja tutvustab Narva linna ning Eesti aja- ja kultuurilugu, arendades seejuures kultuurisidemeid. Narva Muuseum olulise kultuuriobjektina annab suure panuse linna kultuuriellu. Aasta jooksul külastab Narva Muuseumi üle 70 000 inimese. Täna tegutseb Narva Muuseum kolmes hoones: Hermanni linnuse kompleksis asuvas konvendihoone kolmes tiivas paikneb Narva linna ajalugu tutvustav ajalooekspositsioon ning toimuvad ajutised näitused. Linnuse suures eelhoovis asuvas kahekorruselises Kivisaalis paikneb muuseumi administratsioon ja raamatukogu. Gloria bastionil asuv vana püssirohuait on kohandatud Narva muuseumi kunstigaleriiks, siin eksponeeritakse Narva kunstikogu püsinäitust ning toimuvad ajutised kunstinäitused, mida korraldavad nii kohalikud kui ka teiste linnade andekad kunstnikud. 2007. aastal avati Narva linnuses nii linnaelanikele kui ka turistidele huvi pakkuv Põhjaõu. Põhjaõues hakkas igapäevaselt tegutsema viis käsitöökoda: nippelpitsikoda, kangakoda, nahakoda, potsepakoda ja sepikoda. 
Narva linnus on oluliste traditsiooniliste kultuuriürituste, meelelahutuslike suurürituste ning linna maineürituste toimumise koht. Narva linnuse suur Läänehoov on tänu oma heakorrastatusele, muuseumi poolt pakutavale infrastruktuurile, heale valvatavusele ja suurele mahutavusele kujunenud Narva olulisemate suviste suurürituste toimumise kohaks. Narva linnuse võlvsaalides ning Kunstigalerii ruumides toimuvad seminarid, kontserdid ja teised kultuuriüritused ning pidulikud vastuvõtud, Narva Muuseumis leiab aset traditsiooniline Eesti Muuseumide Festival. Narva Muuseum teeb aktiivset rahvusvahelist koostööd, olles Läänemereümbruse Muuseumide ja Linnuste Assotsiatsiooni ning Rahvusvahelise Muuseumide Ühingu liige.
Narva Keskraamatukogu

Keskraamatukogu tegevuse eesmärk on tagada elanikele vaba ja piiramatu juurdepääs informatsioonile, teadmistele ning kultuurile, toetada elukestvat õppimist ja enesetäiendamist. Lähtuvalt rahvaraamatukogude seadusest üldkasutatava rahvaraamatukoguna Narva Keskraamatukogu teenindab Narva linna elanikke ning teisi soovijaid, komplekteerib oma raamatukogu kogud, säilitab ja teeb need lugejatele kättesaadavaks, teeb kättesaadavaks raamatukogus puuduvad teavikud, korraldab näitusi ja muid raamatukoguüritusi ning tutvustab oma kogusid üldsusele. Keskraamatukogu struktuuris on laenutusosakond, lugemissaal, tehnikakirjanduse osakond, kunstiosakond, lasteosakond, komplekteerimisosakond ning kaks raamatukogu filiaali – Energia Raamatukogu ja Kreenholmi Raamatukogu. Narva Keskraamatukogus tegutsevad Ameerika teabepunkt ja avatud internetipunkt. Raamatukogu fondis on üle 438 818 eksemplari trükiseid. 2009. aastal oli raamatukogul 12 780 lugejat (sealhulgas 4075 last), külastuste arv oli 188 927 ning laenutuste arv 540 140. Alates 2006. aastast toimus üleminek elektroonilisele lugejapileti kasutamisele.
Narva Linna Sümfooniaorkester

Narva Linna Sümfooniaorkester on loodud 1994.a. novembris instrumentaalansambli tegevuse alusel. Orkestri põhieesmärgiks on muusikakultuuri edendamine Narvas. Orkester rikastab rahvuskultuuri sümfoonilise muusika kontsertide ja süstemaatiliste loeng​kontsertide korraldamise ja esitamise kaudu. Narva Linna Sümfooniaorkester munitsipaaletendusasutusena panustab linna ning riigi kultuuriellu ning esitab Narva linna Eestis ja välismaal. Orkester on kõlanud oma üle kümne aastase loomingulise tegevuse väitel 30 Eesti kontsertlaval ja välismaal. Kollektiiv on esinenud rea rahvusvaheliste projektide osavõtjana. Sümfooniaorkester on linna oluliste ja traditsiooniliste ürituste ja pidude - linna päevade, Eesti Vabariigi Iseseisvuspäeva, Rahvusvahelise Muuseumipäeva ürituste pidev osaleja. Tänu orkestri kollektiivi initsiatiivile on tema algatusel saanud eluõiguse sellised kultuuriprojektid, nagu vabariiklik laste instrumentaalkontserdi konkurss, koolilaste muusikaabonemendid, igal aastal regulaarselt J.Mravinski nimeline muusikafestival, laiale üldsusele suunatud vabaõhukontserdid ja  heategevuskontserdid. 
Kultuurimaja Rugodiv

Narva Kultuurimaja Rugodiv on munitsipaalasutus, mis pakub kultuurialaseid teenuseid huvitegevuse harrastamiseks, aktiivseks puhkuseks ja isiksuse arenguks vastavalt soovidele ja eeldustele. Täites oma põhiülesandeid korraldab kultuurimaja elanikele kultuuri- ja meelelahutusüritusi, loob tingimusi vabatahtliku kultuuritegevuse arenguks, tagab kultuuritraditsioonide järjepidevust, säilitab ja arendab eesti ja teiste rahvaste kultuuri, vahendab professionaalset kultuuri, teeb koostööd piirkonna teiste kultuuri- ja haridusasutustega, toetab vaba aja sisustamisel erinevate huvidega erineva vanusega linnaelanike ühistegevust ja omaalgatust. Kultuurimaja on koduks mitmetele nii lastele kui täiskasvanutele mõeldud kollektiividele, taidlusringidele ja klubidele tantsu, muusika ja teatri valdkonnas, millest võtab osa üle 500 taidleja. Rugodiv on Narva linna üheks tähtsamaks kultuuriürituste läbiviimise kohaks. Kultuurimajas  viiakse iga-aastaselt läbi üle tuhande loominguliste kollektiivide kontserdi ja etenduse, puhkeõhtu, näituse, kinoseansi, professionaalse külalisetenduse ja muud üritust.
Huvikoolid
Linn annab noortele mitmekesiseid võimalusi kultuuri- ja spordialase huvihariduse saamiseks. Narvas tegutseb 8 munitsipaalhuvikooli: Narva Muusikakool, Kreenholmi Muusikakool, Narva Koorikool, Narva Kunstikool, Narva Laste Loomemaja, Narva Noorte Meremeeste Klubi ja kaks spordikooli: Narva Paemurru Spordikool ja Narva Spordikool Energia. Huvikoolid loovad võimalusi huvihariduse omandamiseks ja isiksuse mitmekülgseks arenguks erinevates valdkondades. 
Tabel. Narva munitsipaalhuvikoolide õpilaste arv 

	Huvikool


	Õpilaste arv



	
	2007/2008
	2008/2009
	2009/2010

	Laste Loomemaja
	1 304
	1404
	1413

	Noorte Meremeeste Klubi
	184
	218
	237

	Narva Muusikakool
	424
	422
	449

	Kreenholmi Muusikakool
	153
	153
	164

	Narva Koorikool
	280
	235
	272

	Narva Kunstikool
	200
	204
	202

	Spordikool “Energia”
	834
	810
	1140

	Paemurru Spordikool 
	716
	763
	857

	Kokku
	4 095
	4 209
	4 734


Huvikoolides käivate laste arv aasta-aastalt suureneb. Õpilaste arvu kasv on seotud huvikoolide poolt pakutavate teenuste laiendamisega ning huvikoolide tegevuse aktiivse tutvustamisega noorte seas. Huvihariduses osaleb kolmandik Narva linna noortest.
Huviharidus annab noortele võimalust tegeleda oma lemmiktegevusega, pakkudes nendele suurepärast eneseväljendamisvõimalust ning kaasates neid Narva ja kogu Eesti kultuuri- ja spordiellu. Huvikoolide tegemised jõuavad sageli laiema avalikkuse ette kas iseseisvatel kontsertidel või ühisürituste raames. Linna huvikoolide loomingulised kollektiivid annavad jume Narva kultuuri- ja spordielu palele. Need kollektiivid teostavad aastaringselt kontserttegevust, esindavad meie linna regionaalsetel ja rahvusvahelistel konkurssidel, saavutades seejuures silmapaistvaid loomingulisi tulemusi. Huvikooli õppe- ja kasvatustöö tugineb kooli õppekavadel. Igal Narva linna huvikoolil on oma eripära, tegevusvaldkonnad ja märkimisväärne roll Narva linna kultuuri- ja spordielus.
Narva Laste Loomemaja on kõige laiema huvialavaliku spektriga huvikool Narvas. Loomemajas tegutseb 45 huviala looduse, üldkultuuri, spordi, tehnika, teatri, tantsu, muusika, kunsti ja keeleõppe valdkonnas. Laste Loomemaja õpilased tantsivad, joonistavad, laulavad, meisterdavad erinevaid asju nahast, vildist, pärlitest, klaasist, valmistavad mänguasju, postkaarte ning esemeid lilledest, loovad mängu-ja animafilme, modelleerivad riideid, õpivad soenguid tegema, tegelevad teatriga, disainiga, mudellennundusega ja keelte õppimisega ja muuga. Loomemaja õpilastele viiakse läbi loenguid, vestlusi, matku, ekskursioone, kontserte, loomingulisi kohtumisi, pidusid, mitmesuguseid üritusi koos lastevanematega ja õpilastega, korraldatakse NLL õpilastööde ja pedagoogide tööde näitusi, meelelahutuslikke ja üldharivaid programme, osaletakse rahvusvahelistes projektides. Aastal 2010. Narva linna ja Euroopa Regionaalarengu Fondi toetusel on toimunud Narva Laste Loomemaja osaline rekonstrueerimine. Tööde teostamise raames olid loodud kaasaegsetele nõuetele vastavad turvalised õppe- ja töötingimused, oli uuendatud inventar ja varustus, mis omakorda võimaldab parendada noortele loomemaja poolt pakutavate teenuste kvaliteeti ning laiendada huvikooli õppesuundade tegevust. Võimalusel kavandatakse edaspidi teostada Narva Laste Loomemaja kogu hoone rekonstrueerimist.
Narva Noorte Meremeeste Klubis tegutseb 15 huviala spordi, üldkultuuri ja tehnika valdkonnas.  Klubi peamisteks eesmärkideks on noorte kasvatamine laevastiku parimates traditsioonides ning noortes merekultuuri, -eetika ja –armastuse kasvatamine. Noorte Meremeeste Klubi säilitab ja arendab meretraditsioone, propageerib tegelemist spordi ja kehalise kasvatusega ja tervislikku eluviisi, annab võimaluse saada algmereharidust, arendab veeturismi ja merespordialasid. Sõltuvalt ainest ja õppurite vanusest kasutatakse lisaks tundidele ka mittetraditsioonilisi õppevorme: võistlusi, laagreid, matku, näitusi, viktoriine, ekskursioone. Paadi- ja jahimatkad annavad kursantidele võimalusi kinnistada praktikas teoreetilisi teadmisi. Reisides tutvuvad kursandid Eesti ja teiste riikide geograafia ja loodusega. 

Narva Muusikakoolis tegutseb 14 huviala ja Kreenholmi Muusikakoolis tegutseb 6 huviala muusika valdkonnas. Narva muusikakoolid annavad muusikalist põhiharidust, avastades ja arendades noortes loomevõime ning võimaldades neil hiljem jätkata professionaalset muusikaharidust. Muusikakoolide peamiseks ülesandeks on noortele muusikaliste oskuste, vilumuste ja teadmiste õpetamine lähtuvalt nende valikust, vabast tahtest, ettevalmistuse tasemest ja võrdsest kohtlemisest. Vastavalt soovidele on noortel võimalus õppida mängima akordioni, bajaani, basskitarri, klassikalist kitarri, flööti, plokkflööti, kannelt, klarnetit, löökpille, saksofoni, trompetit, tšellot, viiulit ja klaverit. Laste muusikaannete arendamiseks kasutatakse individuaalse tunni õppevormi. Koostööoskuse arendamiseks ja muusikalise silmaringi avardamiseks kasutatakse koosmusitseerimise õppevormi, kus lapsed musitseerivad ansamblites. Muusikakoolid korraldavad loenguid-kontserte linna lasteaedades ja koolides, organiseerivad erinevaid konkursse ja festivale nii regionaalsel, vabariiklikul kui ka rahvusvahelisel tasemel. Narva Muusikakoolis toimub Rahvusvaheline Chopini konkurss.
Narva Koorikool on ainus munitsipaalhuvikool Eestis, kus tegevuse peaeesmärgiks on muusikalise põhihariduse andmine ning põhitegevuseks on koorilaulu õpetamine, sealhulgas muusikalise kuulmise ja lauluhääle arendamine. Koolistruktuuris on kaks osakonda: poistekoori osakond ja tütarlastekoori osakond. Narva Koorikooli lauljad võtavad pidevalt osa riigi- ja linna laulupidudest ning paljudest linna- ja vallaüritustest. Igal aastal esinevad huvikooli koorid välismaa kontsertidel, festivalidel ja konkurssidel levitades eesti laulukunsti ja esindades kodulinna ning hämmastades oma professionaalsuse ja repertuaariga. Narva Koorikool on mitmete linna- ning vallaürituste initsiaator ja korraldaja. 
Narva Kunstikooli tegevuse eesmärk on anda lähtuvalt huviala riiklikust raamõppekavast ja huviharidusstandardist kunstilist põhiharidust. Huvikoolis õpetatakse järgmisi õppeaineid: joonistamine, maalimine, kompositsioon, skulptuur, kunstiajalugu. Kogenud ja enesearengule avatud pedagoogid tutvustavad õpilastele joonistusvahendeid, -tehnikaid ja -materjale, kujutava kunsti ajaloolist arengut, õpetavad lastele oskust kujutada tegelikkust ja väljendada oma meeleolu värvide abil, formeerivad õpilaste loomingulist maailmanägemust, arendavad kujutavat mõtlemist, individuaalset võimekust ja eneseväljendamisoskust,  suunavad huvi tundma kunstikultuuri väärtuste säilitamise, kaitsmise ja edasiarendamise vastu. Kunstikooli tegemised vormistatakse igal aastal erinevateks näitusteks, mis on sageli ülelinnaliste ürituste ühisosaks.
Spordikoolid ja spordiklubid
Narva linna spordielu iseloomustab orienteeritus meisterlikkuse kvaliteedile, kättesaadavusele ja mitmekesisusele. Narvas on võimalusi sportimiseks kahes spordikoolis ja spordiklubides, mis on Narva linnas spordi organisatsioonilisteks kandjateks ja spordielu peamisteks korraldajateks. Erilise tähelepanu all on noortele sportimisvõimaluste loomine. Narva Registreerimise büroo andmete järgi elas Narvas 01.01.2010 seisuga 7655 noort vanuses 7-19 aastat. Rohkem kui üks kolmandik neist tegeleb spordiga.

Narva spordikoolid on osa linna ühtsest spordistruktuurist, mõjutades oluliselt linna sporditegevust nii linnas kui ka vabariigi mastaabis. Spordikoolid on end näidanud oma kõrgete sportlike tulemuste poolest. Narva spordikoolid loovad tingimusi vaba aja sportlikuks sisustamiseks, organiseerivad järjepidevaid ja regulaarseid sporditreeninguid vastavalt noorte soovidele, eeldustele ja ettevalmistuse tasemele, tagavad Eesti sporditraditsioonide järjepidevust, kindlustavad elanikkonna igakülgset füüsilist arengut. Kõrgelt kvalifitseeritud treenerid kasvatavad hästi ettevalmistatud järelkasvu Eesti koondvõistkondadele. Narva Paemurru Spordikoolis tegutseb 8 huviala spordi valdkonnas: iluuisutamine, lauatennis, jäähoki, poks, kergejõustik, laskesport, korvpall, ilu- ja rühmvõimlemine. Narva Spordikoolis Energia tegutseb 10 huviala spordi valdkonnas: võrkpall, korvpall, laskesuusatamine, poks, ujumine, jalgrattasport, judo, sõudmine, aerutamine, motosport. Narva elanikele korraldab Paemurru Spordikool Jäähallis uisutamist ja Spordikool Energia ujulas ujumist. 
Eesti spordiregistri andmetel on Narva linnas 31.12.2009.a seisuga registreeritud 105 spordiklubi, millest  tegutsevad aktiivselt 64. Nendes erinevate suundadega spordiklubides tegeleb professionaal- ja harrastusspordiga üle 2000 inimese, sealhulgas linna toetusel umbes 1000 last. Lisainformatsiooni iga tegutseva spordiklubi kohta saab Eesti spordiregistri koduleheküljelt (http://www.eok.ee/klubideregister/index.php?ac=narva). Registreeritud ja tegutsevaid spordiliite on Narvas kaks: Narva Kehakultuuri- ja Spordiliit ja Narva Koolispordi Liit. Narva Kehakultuuri ja Spordiliit, mis on ühtlasi Eesti Olümpiakomitee liige, ühendab Narva linnas tegutsevaid spordiklubisid, -seltse ja –ühendusi ühistegevuseks, spordi edendamiseks ning sellealase tegevuse koordineerimiseks, autasustab sportlasi ja aktiviste, organiseerib võistlusi, koolitusi ning teisi üritusi. Narva Koolispordi Liit ühendab Narva üldhariduskoolide kehalise kasvatuse õpetajaid ja korraldab spordivõistlusi koolilastele võrk- ja korvpallis, kergejõustikus, saalihokis, males, laskmises, rahvastepallis ning algklassidele liikumismängudes, samuti korraldab parimate koolimeeskondade osalemist vabariiklikes turniirides ja seminare õpetajate jaoks. Vastavalt Narva linna eelarvest spordiklubidele toetuse eraldamise korrale moodustub neile eraldatud summa järgmiselt: 60% moodustab pearaha, 30% – toetus tulemuslikkuse eest ning 10% – toetus spordiüritustele. Vastavalt selle korrale said 2009. aastal linna finantstoetust 37 spordiklubi.
Sporditegevuse kõige kesksemaks liikumapanevaks jõuks, spordihuvi tekitajateks ja edasiviijateks ning meisterlikkuse arendajateks võib pidada treenereid. Narvas on olnud ja on ka praegu palju kauaaegse tööstaaži ja heade sportlike tulemustega treenereid, kes on kasvatanud terve plejaadi häid sportlasi ning kelle teened spordi arengus on hindamatud. Spordikoolides ja –klubides on treeneritel tegevusluba järgmistel spordialadel: aeroobika, sõudmine, jalgpall, jalgrattasport, judo, jäähoki, karate, kergejõustik, fitness, laskesuusatamine, laskesport, lauatennis, poks, aerutamine, taekwon-do, tennis, tõstesport, iluuisutamine, ujumine, võimlemine, võistlustants, võrkpall, korvpall, male, kickboxing, vehklemine, suusatamine, matkamine. 
2009.aasta lõpu seisuga on treenerikategooria 117 inimesel:

1.-2. kategooria – 53 inimesel,

3. kategooria – 21 inimesel,

4. kategooria – 36 inimesel,

5. kategooria – 7 inimesel.

Paljud Narva sportlased osalevad kõrgetasemega võistlustel, sealhulgas Euroopa- ja maailma meistrivõistlustel ning olümpiamängudel. Narva suurima spordiklubi Jalgpalliklubi Narva Transi meeskond on regulaarselt tulnud medalivõitjaks Eesti meistrivõistlustel ja karikasarjas, samuti osalenud Euroopa madalamas karikasarjas. Iga-aastaselt valitakse ja autasustatakse Narva linna parimaid treenereid, parimaid sportlasi ja parimaid spordiüritusi. Spordikoolide ja –klubide poolt korraldatakse vabariiklikke ja rahvusvahelisi võistlusi ja viiakse läbi vaatemänge ning massilisi üritusi linna elanike kaasamisega. 
Narva Spordikeskus

Narva Spordikeskus on üheks Narva maineürituste läbiviimise peamiseks kohaks. Narva Spordikeskus oli ehitatud aastal 2005. Asutuses on olemas tennisesaal, sportmängude saal, jõusaal, 2 aeroobikasaali, maadlusesaal ja squash. Neid saale kasutavad sporditreeningute läbiviimiseks Narva üldharidus- ja spordikoolid ning paljud linnas tegutsevad spordiklubid. Narva Spordikeskuse baasil toimuvad turniirid ja meistrivõistlused korvpallis, võrkpallis, jalgpallis, iluvõimlemises, poksis, judos, tennises, kiokusinkays, kahevõitluses ja teistel spordialadel, samuti toimuvad siin ka suured näitused ning muud üritused. 

Geneva Keskus

Üheks linna maineürituste läbiviimise peamiseks kohaks on Geneva Keskus. See paikneb munitsipaalhoones, mis on antud pikaajalisele rendile erafirmale. Geneva Keskuse baasil toimuvad sellised üritused nagu Rahvusvahelise Chopini konkursi lõpposa, J.Mravinski nimeline rahvusvaheline muusikafestival,  Narva Linna Sümfooniaorkestri esinemised, rahvusvaheline jazzmuusikafestival, Eesti ja Venemaa estraadi, pop- ja rokkmuusika kontserdid ning teatrietendused. Geneva Keskuses on olemas suur 675 istekohaga kontserdisaal ning väikesaal 150 inimesele konverentside, seminaride, koosolekute ning pidustuste läbiviimiseks. 
Kultuuri- ja rahvuskultuuriseltsid
Linnas esindatud kultuuri- ja rahvuskultuuriseltsid väärtustavad ja arendavad Eesti ja teiste riikide kultuuri, hoiavad selle traditsioone ning loovad kultuuri edendamiseks ja rahvakultuuriga tegelemiseks soodsaid eeldusi, lähtudes Narva kohalikust eripärast ja traditsioonidest. Samuti sisustavad seltsid linnakodanike vaba aega oma mitmekesiste üritustega. Sisuliselt toimub kultuuri- ja rahvuskultuuriseltside eesmärkide realiseerimine  kultuuri ja rahvakultuuri viljelemise ning pidude tähistamise, käsitöö esemete valmistamise, konverentside, kontsertide, vabaõhuetenduste ja erineva muu tegevuse kaudu. Linnas jätkatakse stabiilselt kultuuriühingute ja rahvuskultuuriseltside tegevuse ja projektide finantstoetamist. Narvas tegutsevad aktiivselt 20 kultuuri- ja rahvuskultuuriseltsi:
- Narva Eesti Selts,

- Narva Valgevene Selts Sjabrõ,

- Narva Ingerisoomlaste Selts,

- Narva Juudi Kogukond,

- Narva Poola Selts,

- Narva Linna Sakslaste Selts Harmonie,

- Narva Linna Slaavi Kultuuriselts Svätogor,

- Narva Linna Ukraina Kaaslaskond,

- Vene Kogukond Rusitš,

- Narva Tatari Kultuuriselts,

- Narva Linna Uzbeki Kultuuriselts Sogdiana,

- Narva Tšuvaši Selts Narspi,
- MTÜ Narvamaa,

- Poola klubi Polonez,

- Rahvuskultuuride keskus,

- Vene Kultuuriselts Nadežda,
- MTÜ Sophia,

- MTÜ Türkiispärl

- Narva klubi Käsitöö

- MTÜ Club Patchwork Plus
Teater Ilmarine
Stuudioteatril Ilmarine on oluline osa linna kultuuripildis. MTÜ Narva Teater Ilmarine asutati 1989. aastal. Repertuaar põhineb sõna- ja nukulavastustel. Peamiselt etendatakse lastele mõeldud muinasjutte, mistõttu nimetatakse teatrit tihti ka lasteteatriks. Viimasel ajal on teater teinud läbi muutuse ning võtnud suuna tõsisema repertuaari poole, nii on aegamööda juurde tulnud täiskasvanutele mõeldud lavastusi. Ilmarise teatri üheks eesmärgiks on tutvustada Eestis elavatele venelastele eesti kultuuri, mis seletab ka eesti folkloori ainetel tehtud lavastuste rohkust, kasvatada ja koolitada oma vaatajat, mistõttu tegeletakse palju lastega. Lisaks statsionaaris antavatele etendustele tehakse ringreise nii Eestis kui ka välismaal (Lätis, Venemaal, Ukrainas, Karjalas). Oluline on koostöö Eesti Vene Teatriga, kus antakse ka külalisetendusi. Aastas annab teater Ilmarine ligi 200 etendust ja lavastust.
Teater Korolevski Žiraf

Teater Korolevski Žiraf loodi 2000. aastal. Teatril on oma unikaalne stiil. Mitteformaalse teatrina realiseerib kollektiiv end art-undergroundi ja ametliku kunsti kokkupuutepunktis ja töötab liikumisteatri žanris, kasutades plastikat, liikumist ja tantsu. 
Kunstiühing Vestervalli
Kunstiühing Vestervalli on asutatud 1999. aastal. Ühingu liikmed on peamiselt professionaalsed kunstnikud, kes tegelevad maalikunstiga, graafikaga, tekstiiliga (batik, gobelään, patchwork), keraamikaga, fotograafiaga. Paljud ühingu liikmetest tegelevad pedagoogilise tööga Narva Kunstikoolis, stuudiotes ja koolides. Ühingu Vestervalli põhieesmärk on kultuurilis-valgustusliku töö teostamine, kõigepealt näituste korraldamine ja läbiviimine. Igal aastal korraldab ühing Aasta näituse ja Jõulunäituse Narva kunstigaleriis, samuti näituseid Eesti linnades ja Venemaal. Mõned Vestervalli liikmed, kes on samas ka Eesti Kunstnike Liidu liikmed, osalevad vabariiklikes ja rahvusvahelistes maalikunsti ja graafika näitustes. Ühingu Vestervalli liikmed osalevad iga-aastaselt Narva linna päevade raames korraldataval Narva Muuseumi üritusel „Kunstnikupäev”, kus inimestel on võimalus külastada näitust, osaleda meistriklassides ja suhelda kunstnikega. 
Suprjadki
Folklooriansambel Suprjadki tegutseb Narva Muuseumis. Ansambli eesmärgiks on kohaliku rahvalaulu ja traditsioonide kogumine, hoidmine ja populariseerimine. Ansambel teeb aktiivset hariduslikku tööd, andes erinevates õppeasutustes loeng-kontserte, kontsert-viktoriine ja näidendeid kalendrikombestikest, korraldab folkloorialaseid seminare, kutsudes osalema tuntumaid Venemaa ja Eesti folkloriste. Ansambel Suprjadki teeb viimasel ajal aktiivselt koostööd Narva linna nimeka folk-rokkbändiga AveNue, mis annab ka panuse Narva imago ja kultuurielu arengusse. 

AveNue

Bänd AveNue, mis aastal 2005 konkursil-tseremoonial “Kuldne Noot” oli valitud Eesti parimaks venekeelseks rokkbändiks ning aastal 2007 oli tunnustatud Eesti Kultuurkapitali poolt, on tuntud nii Eestis, kui ka välismaal (peamiselt Venemaal). AveNue teeb koostööd ja on esinenud koos Venemaa mainekate rokkbändidega ning on osalenud paljudes tähelepanuväärsetes festivalides. Aastal 2009 töötas bänd koos ansambliga Suprjadki koostööprojekti kallal, mille raames on nad arranžeerinud ja salvestanud Peipsiäärsete vanausuliste laule.

2.3 Tähtsaimad üritused
Narva kultuuri- ja spordimaastik on päris rikas ja mitmekesine ürituste poolest. Ürituste kalender on küllaltki tihe, olulistel kohtadel on traditsioonilised üritused, mis edendavad ja arendavad eesti kultuuri. Ürituste korraldamise osas on oluline rõhutada ka uute ürituste läbiviimise kvaliteeti ja edukat koostöötegevust mitmete mittetulundus- ja erasektori organisatsioonidega. Massiliste ürituste korraldamisel pööratakse palju tähelepanu huvigruppidega tagasiside peale  - see on tagatud kõigepealt tänu väga laiale ürituste korraldamisesse kaasatud inimeste ringile. Igal aastal viiakse regulaarselt läbi üle 900 kultuuri- ja spordiürituse erinevates suundades, erinevate huvidega erinevatele vanuserühmadele. Aasta jooksul külastab üritusi kokku enam kui 200 000 inimest. Üritused viiakse läbi ettenähtud eelarveliste vahenditega kalendriplaani alusel. Narva Linnavalitsuse Kultuuriosakonna ja selle allasutuste tööd massiürituste valdkonnas võib esitada alljärgnevalt:
Tähtsaimad kultuuriüritused:
- „Narva päevad”

- Rahvusvaheline Chopini konkurss
- Narva - Eesti Sügispealinn

- J.Mravinski nimeline rahvusvaheline muusikafestival

- „Tervitame uut aastat!” – meelelahutuslik programm linna jõulukuuse juures
- Eesti Vabariigi Iseseisvuspäevale pühendatud pidulik kontsert

- Eesti Vabariigi Taasiseseisvumise aastapäevale  pühendatud Narva Linna Sümfooniaorkestri pidulik kontsert
- Jaaniöö pidu
- Rahvusvaheline bikefestival „Narva Bike”

- Ajaloofestival “Narva lahing”

- Eesti Muuseumide festival

- Vabariiklik kooliteatrite festival „Kuldkalake”

- Kunstipidu „Kunstnikupäev”

- Vabariiklik fotofestival „Narva sügis”

Tähtsaimad spordiüritused:
- Rahvusvaheline noorte maleturniir „Läänemere maletähed”

- „Lahing Narva all” – poksishow

- Motokross „Narva sügis”

- Rahvusvaheline Vladimir Nikolajevi mälestusturniir võrkpallis 

- Rahvusvaheline judoturniir „Narva Cup“

- Rahvusvaheline turniir jäähokis „Narva Cup”

- Rahvusvaheline turniir iluuisutamises „Narva Cup”

- Rahvusvahelised võistlused „Ida-Virumaa Karikavõistlused” ja „Lootuste Karikavõistlused” iluvõimlemises 
- Jalgpallivõistlused 

- konkurss “Fitness Model Estonia”
- Rahvusvaheline korvpalliturniir „Narva Basket”

- L.Maureri mälestusvõistlused poksis
- Narva Päevade raames toimuvad spordiüritused (Narva lasteaedade spordipidu, A. Paali ja N.Küttise mälestusvõistlused kergejõustikus, turniir „Rammumees”, rahvamatk, seebikarbiralli Narva Joaorus)

- Merekõnd Udria – Narva-Jõesuu 

- Autoralli

- Ratsaspordivõistlus Narva GP
- Rattamaraton

- Tervisespordivõistlused

- Koolinoorte teatejooks
2.4 Kultuuri- ja spordiobjektid ja hooned
Allpool toodud tabelis on esitatud andmed Narva linnas funktsioneerivate peamiste kultuuri- ja spordiobjektide ja hoonete kohta.

	Objekti nimetus
	Objekti haldaja
	Objekti asukoht
	Ehitamise aasta
	Märkused objekti seisukorra kohta

	Narva Linnus
	Narva Muuseum
	Peterburi mnt 2
	XIV-XVII sajand
	Idatiib nõuab restaureerimist

	Kunstigalerii
	Narva Muuseum
	Vestervalli 21
	XVIII sajand, kunstigaleriina töötab al.1991 
	nõuab renoveerimist

	Kultuurimaja

· kontserdisaal

· puhkeõhtute saal
	Kultuurimaja Rugodiv
	Aleksander Puškini 8


	1967
	nõuab renoveerimist

	Kultuurikeskus

· kontserdisaal

· väikesaal
	Geneva OÜ
	Võidu 2


	1974
	nõuab renovee-rimist, osaliselt renoveeritud

	Narva Aleksandri Kiriku kontserdisaal
	SA Narva Aleksandri Kirik
	Kiriku 9
	1884
	puudulik tehniline seisukord, nõuab väljaarendamist ja renoveerimist

	Narva Keskraamatukogu
	Narva Keskraamatukogu
	Malmi 8
	1987
	nõuab renoveerimist

	Narva Keskraamatukogu Energia haruraamatukogu
	Geneva OÜ
	Võidu 2
	1974
	nõuab renoveerimist

	Narva Keskraamatukogu Kreenholmi haruraamatukogu
	Narva Kutseõppekeskus
	Kreenholmi 45
	1971
	hea tehniline seisukord

	Rahvaste Maja
	Narva Linnavara- ja majandusamet
	Aleksander Puškini 33
	1961
	nõuab renoveerimist

	Narva Muusikakool
	Narva Muusikakool
	Karja 3
	1969
	nõuab renoveerimist

	Kreenholmi Muusikakool
	Kreenholmi Muusikakool
	Joala 3A
	1960
	nõuab renoveerimist

	Narva Koorikool
	Narva Koorikool
	26.Juuli 9
	1977
	nõuab renovee-rimist, osaliselt renoveeritud

	Narva Kunstikool
	Narva Kunstikool
	Turu 1
	1964
	nõuab renoveerimist

	Narva Laste Loomemaja
	Narva Laste Loomemaja
	Partisani 2
	1965
	rekonstrueerimisel

	Narva Noorte Meremeeste Klubi
	Narva Noorte Meremeeste Klubi
	Viru 18
	1952
	nõuab renoveerimist

	Narva Noorte Meremeeste Klubi baas
	Narva Noorte Meremeeste Klubi
	Jõe 3
	XIX sajandi lõpp, baasina töötab al.1994
	nõuab renoveerimist

	Narva Noorte Meremeeste Klubi baas
	Narva Noorte Meremeeste Klubi
	Kulgu sadama tee 10
	1958
	nõuab renoveerimist

	Kergejõustiku ja jalgpalli staadion
	Narva Paemurru Spordikool
	26.Juuli 4
	1967
	nõuab renoveerimist

	Poksisaal
	Narva Paemurru Spordikool
	26.Juuli 4
	1986
	nõuab renoveerimist

	Jäähall
	Narva Paemurru Spordikool
	26.Juuli 4
	2004
	hea tehniline seisukord

	Lasketiir
	Narva Paemurru Spordikool
	Aleksander Puškini 25A
	1994
	nõuab renoveerimist

	Lasketiir
	Narva Paemurru Spordikool
	26.Juuli 4
	1971
	puudulik tehniline seisukord

	Lauatennise saal
	Narva Paemurru Spordikool
	Aleksander Puškini 25B
	1994
	nõuab renoveerimist

	Motobaas
	Narva Spordikool Energia
	Aleksei Juhhanovi 3
	2000
	rahuldav tehniline seisukord, nõuab renoveerimist

	Energia spordihall
	Narva Spordikool Energia
	Tallinna mnt 30
	1974
	rahuldav tehniline seisukord, nõuab renoveerimist

	Narva ujula
	Narva Spordikool Energia
	Võidu 4
	1979
	rahuldav tehniline seisukord, nõuab renoveerimist 

	Narva sõudebaas
	Narva Spordikool Energia 
	Jõe 1
	1999
	rekonstrueerimisel

	Laskesuusatamise baas
	Narva Spordikool Energia
	Raja 5
	2000
	nõuab renoveerimist

	Jalgrattabaas
	Narva Spordikool Energia
	Tallinna mnt 2B
	1998
	nõuab renoveerimist

	Narva Spordikeskus

       - tennisesaal

       - mängusaal

       - jõusaal

       - 2 aerobikasaali

       - maadluseaal

       - squash
	MTÜ Narva Spordikeskus
	Rakvere 22D
	2005
	hea tehniline seisukord, nõuab parandamist

	Kalevi jagpallistaadion
	JK Narva Trans
	Hariduse 22
	1955
	rekonstrueerimisel

	Äkkeküla-Pähklimäe terviserajad
	 SA Narva Linna Arendus

Äkke Suusaklubi
	Pähklimägi
	2005
	nõuab väljaarendamist


2.5 Rahvusvahelised suhted

Rahvusvahelistel suhetel on oma roll Narva linna kultuuri- ja spordielus. Koostöö välisriikidega toimub eri tasanditel, erinevate meetoditega ja erinevates vormides nii ametlikult sõlmitud koostöölepingute alusel kui ka mitteformaalsete koostöösuhete kaudu. Rahvusvahelistes suhetes peetakse olulisteks sarnasusi (näiteks sarnased probleemid, ühised arusaamad ja väärtused) ja erinevusi (näiteks erinevad keeled, kombed ja tavad). Eriti tihe koostöö on Narval Venemaa, Soome ja Rootsi kohalike omavalitsuste ja partneritega. 
	Riik
	Linn
	Koostöösuhete tüüp

	Venemaa
	Moskva
	partnersuhted iga-aastaste üksikürituste osas

	
	Sankt-Peterburg
	pidev delegatsioonide ja loomekollektiivide vahetamine

	
	Petrozavodsk
	pidev delegatsioonide ja loomekollektiivide vahetamine

	
	Pihkva
	partnersuhted spordiürituste osas

	
	Ivangorod
	on sõlmitud piirilise koostöö leping, partnerlus City Twins projekti raames

	Ukraina
	Donetsk
	delegatsioonide vahetamine

	Valgevene
	Borissov
	delegatsioonide vahetamine raamlepingu alusel

	Rootsi
	Karlskoga
	Narva sõpruslinn

	Taani
	Tinglev
	on sõlmitud koostööleping

	Soome
	Lahti
	delegatsioonide vahetamine

	
	Imatra
	partnerlus City Twins projekti raames

	
	Forssa
	partnersuhted kultuuriürituste osas, delegatsioonide vahetamine

	Poola
	Elblagi
	on sõlmitud koostööleping

	Bulgaaria
	Gorna Orjahhovitsa
	partnersuhted iga-aastaste üksikürituste osas


 3. SWOT-ANALÜÜS
	Tugevused
	Nõrkused

	1. Tugev inimressurss - professionaalsete ja võimekate kultuuri- ja sporditegijate olemasolu.
2. Kultuuri- ja spordielu mitmekesisus.
3. Väljakujunenud infrastruktuur - kultuuri- ja spordiasutuste võrgu ning hoonete, baaside ja ruumide olemasolu.
4. Ajalooline kultuuripärand (nii füüsiline kui vaimne).
5. Arvukad tegusad kolmanda sektori institutsioonid – klubid, liidud, kultuuriseltsid.
6. Pikaajalised kultuuri- ja sporditraditsioonid.
7. Linna multikultuursus – linnas säilitatakse ja arendatakse nii eesti, kui ka teiste rahvaste traditsioone, ning toimub nende traditsioonide vastastikune integratsioon.

8. Laste ja noorte jaoks huvitegevuse ja huvihariduse lai ja mitmekesine valikuspekter.
9. Huviharidussüsteemi kogenud pedagoogid ja õppetöö kvaliteet võimaldavad enamikel huvialadel saavutada häid tulemusi eri tasandite konkurssidel ja võistlustel.
10. Toetuste süsteemi olemasolu.
11. Mainekate sündmuste ning traditsiooniliste, rahvusvaheliste ja kohaliku tähtsusega ürituste toimumine linnas.
12. Linna kollektiivide ja esindajate aktiivne osalemine üleriigilistel ja rahvusvahelistel üritustel.

13. Arenev projektitegevus.

14. Kultuuri- ja spordihuviliste sihtgruppide olemasolu.
15. Parimate spordiala tegijate ja huvikoolide pedagoogide tunnustamine linna poolt.
16. Hea omavaheline koostöö Kultuuri-osakonna, kultuuri- ja spordiasutuste, üldhariduskoolide vahel.
	1. Teatud väärtushinnangute kandjate ja spetsialistide vananemine, mis on tingitud noorte välisrändest ja noorte vähesest huvist kultuuri- ja spordikutsete vastu.
2. Spetsialistide töötasude madal konkurentsivõime ja spordiklubides palgaliste treenerite puudumine.

3. Piiratud rahalised ressursid.

4. Riiklike investeeringute vähesus.
5. Kohapealsete suurte erasponsorite puudus.

6. Osa kultuuri- ja spordiasutuste material-tehnilistest baasidest on amortiseerunud ja nõuab remonti.
7. Spordibaaside puudumine linnas kõikide olemasolevate spordialade jaoks. 

8. Erivajadustega inimeste abiinventari ja selle kvaliteedi vähesus.
9. Isetegevuskollektiividel on kõrge omafinantseeringu osa. 

10. Kolmanda sektori organisatsioonide piiratud võimalused ja oskused lisaraha taotlemisel. 

11. Pinge huvikoolide õpetajate seas seoses raskustega laste huvitegevusse haaramisel. 

12. Rahvusvahelise tähtsusega turistides huvi äratavate kultuuri- ja spordiürituste suhteline vähesus.

	Võimalused
	Ohud

	1.  Täiendavate rahaliste vahendite kaasamine ELi ja kohalikest fondidest projektitöö abil.
2.  Kultuuri- ja spordiasutuste poolt individuaalsete arenguprogrammide väljatöötamine.
3.  Kultuuri -ja spordi pakkumine turismi kaudu.
4.  Olemasolevate infoportaalide ärakasutamine informatsiooni levitamiseks.
5.  Uue kvalifitseeritud personali kaasamine.
6.  Täiend- ja ümberõppe võimaluste avardumine.

7.  Koostöö arendamine erinevatel tasanditel.
8.  Eesti ja rahvusvahelise kultuuriruumiga seotuse tugevdamine.
9.  Avatus uutele ja unikaalsetele ideedele - kohaliku elanikkonna ja turistide kaasamiseks kultuuri- ja sporditegevusse uute ja atraktiivsete tegevuste väljatöötamine ja pakkumine.
10.  Rahvakultuuri suundumuste modernsetemaks (järeltulevale põlvele atraktiivsetemaks) muutmine.
11. Üldhariduskoolides kehalise ettevalmistamise taseme parandamine.
12. Üldhariduskoolides laulukultuuri vastu huvi tõstmine.

13. Tunnustamissüsteemi laiendamine.

	1. Rahastamise vähenemine.
2. Õiguslik-poliitiliste riskide ilmnemine.
3. Elanikkonna vananemine ja vähenemine.
4. Üldise majanduskriisi kestmine ja elanikkonna jätkusuutlikkuse vähenemine.
5. Kodanikualgatuse vähenemine.
6. Kultuuri- ja spordiasutustes material-tehnilise baasi vananemine.
7. Kvalifitseeritud spetsialistide lahkumine töötasude madala konkurentsivõime tõttu.
8. Laste suur koormatus üldhariduskoolides, mis jätab nendele vähe aega huvitegevusega tegelemiseks.

9. Tööealise elanikkonna vähene haaratus harrastustegevuses – ületöötamine, vaba aja puudumine.
10. Aja ja motivatsiooni puudus ühistegevuste arendamiseks.

11. Massiline arvutikasutamine vahetu suhtlemise ja vahetu kultuuritarbimise asemel.
12. Elanike halvenev tervislik seisund ja madal elatustase.


4. ARENGUSTRATEEGIA 2014.AASTAKS

4.1 Narva linna kultuuri- ja spordivaldkonna visioon aastaks 2014. 

Narva on avatud, arenev ning traditsioone säilitav eripalgelise kultuuri- ja spordieluga linn, kus on tagatud laialdased võimalused võimetekohaseks sportimiseks ning kultuuri tarbimiseks, loomiseks ja edasiandmiseks erinevatele elanikkonna gruppidele.

Mitmekülgne ja efektiivne kultuuri- ja spordikorralduse süsteem võimaldab linnaelanike vajadusi maksimaalselt katta. Olemasolev infrastruktuur tagab narvalastele ja linna külalistele soodsa ja atraktiivse kultuurikeskkonna ning loob võimalused loomearenguks väärtustades ning toetades nii harrastus kui professionaalset tegevust loovuse valdkonnas. Linnas toimib konkurentsivõimeline huvikoolide süsteem, mis toetub õpetamise kõrgele tasemele ja kaasaegsele materiaal-tehnilisele baasile. Narva omanäoline loomevaimuga kultuurielu põhineb kõigi osapoolte vahelisel teadvustatud koostööl ja erinevate teiste eluvaldkondade integratsioonil. Koostöö tulemusena on eesti kultuuri edendavad, jätkusuutlikud ja omapärased kultuuriüritused, festivalid, mainesündmused ning asjatundlik ja aktiivne publik nii Narva linnast, kogu Eestist kui erinevatest maailmariikidest. 
Narva on spordisõbralik linn, kus soositakse inimeste tegelemist liikumisharrastuse ja võistlusspordiga tulemusliku, atraktiivse ja hästi korraldatud sporditegevuse kaudu tervete eluviiside ja sportliku eneseteostuse eesmärgil. Sport on Narvas kättesaadav, mitmekülgne ja väärtustatud ning igale narvalasele on sobiv spordiüritus,  liikumisvorm ja sportimispaik. Linna spordielu toetub tugevatele spordikoolidele ja –klubidele, kõrge kvalifikatsiooniga treeneritele ning pedagoogidele. Linnas on loodud kaasaegsed tingimused tagamaks Narva, kui oma kodulinna, väärikas esindamine igas spordivaldkonnas ning valitud spordialadel oma koha kindlustamine rahvusvahelisel spordikaardil.
Käesoleva visiooniga tahetakse saavutada olukord, mida püütakse käesoleva arengukava abil linna kultuuri- ja spordielus aastaks 2014 saavutada ning mis on pidevalt muutuvas keskkonnas suunanäitajaks ja motivaatoriks. 
4.2 Strateegilised arengueesmärgid

Strateegiliste eesmärkide saavutamine ja selleks vajalike meetmete teostamine võimaldab  realiseerida Narva linna kultuuri- ja spordivaldkonna arenguvisiooni. Iga visiooni täpsustava strateegilise eesmärgi (SE) saavutamiseks määratakse alaeesmärgid (E), omakorda iga alaeesmärgi täitmiseks rakendatakse vastavad kavandatavaid tegevusi (T), mis on kajastatud tegevuskavas. 
SE1:
Kultuuri- ja spordielu eripära, traditsioonid ja tegevused on säilitatud ja populariseeritud.

E1.1:
Linnas on loodud mitmekesine kvaliteetseid ja pidevalt arenevaid teenuseid pakkuv kultuuri- ja spordiasutuste võrk.
E1.2:
Linnas on tagatud mitmekülgsed kultuurivõimalused ja linna kultuuripärandi väärtustamine.

E1.3:
Noortele on loodud võimalused igakülgseks huvitegevuseks ja –hariduseks ning isiksuse arendamiseks.

E1.4:
Linnas on tagatud mitmekülgsed sportimisvõimalused.
E1.5:
Linna elanike vaba aeg on sisustatud regulaarsete, kvaliteetsete ja eripalgeliste kultuuri- ja spordiüritustega.

E1.6:
Linna kultuuri- ja spordielus osaleja on informeeritud, asjatundlik ja aktiivne. 

SE2:
Kultuuri- ja spordikeskkond on kvaliteetne, stimuleeriv ja uuendustele avatud.

E2.1:
Kultuuri- ja spordielu edendavad haritud ja motiveeritud spetsialistid ja korraldajad.

E2.2:
Narva on tuntud kui tippsportlaste ja loovisikute kõrgetasemeliste kultuuri- ja spordisaavutuste linn.


E2.3:
Kultuuri- ja spordielu on avatud uutele ideedele ja tegijatele.

SE3:
Kultuuri- ja spordielu infrastruktuur vastab tänapäeva nõuetele. 
E3.1:
Kultuuri- ja spordiasutustes on kvaliteetsed ja kaasaegsed tingimused 

E3.2:
Linna infrastruktuur võimaldab loometegevust ja kvaliteetset vaba aja veetmist

E3.3:
Linna infrastruktuur võimaldab spordiga tegelemist ja tervislike eluviiside harrastamist

SE4:
Toimub efektiivne, teadvustatud ja eesmärgipärane kultuuri- ja spordialane koostöö.


E4.1:
Koostöö kultuuri-, spordi- ja haridusasutuste vahel on tõhustunud.

E4.2:
Siseriiklikud ja rahvusvahelised koostöösidemed on tugevnenud.

4.3 Riskid ja nende maandamise võimalused
Arengukava elluviimisega kaasnevad tõenäoliselt riskid, mille realiseerumine võib takistada kõiki planeeritud meetmete rakendamist. Need on erivaldkondade määratlemata tulevikusündmused, mis võivad oluliselt ja ootamatult mõjutada kavandatud tegevuste teostamist, seejuures ühe riski ilmnemine võib põhjustada teise riski tekkimist. Peamisteks võimalikeks riskideks arengudokumendis püstitatud eesmärkide saavutamisel ja nende maandamise meetmeteks võivad olla:
· õiguslik-poliitilised riskid
Need on riskid, mis on tingitud poliitilise situatsiooni ja riiklike valitsustruktuuride prioriteetsete tegevussuundade muutustega, mis toimuvad kehtiva süsteemi uute nõudmiste ja muutuva keskkonnaga kohanemisel ja mis võivad mõjutada kohalikku kultuuri- ja spordielu. Siia võib kuuluda riigi kultuuri- ja spordipoliitika eesmärkide hägusus, poliitilise mõju ümberjaotused, muudatused seadusandluses, kehtivate õigusaktide vähene selgus, teatud valdkondade seaduslik reguleerimatus ning vasturääkivus. Antud tüüpi riskide maandamiseks tuleks rohkem tähelepanu pöörata õiguslikule regulatsioonile kohaliku omavalitsuse tasandil. Selleks, et poliitilisteks ja seadusandlikeks muutusteks valmis olla, peab jälgima uut informatsiooni ning õigesti ja kiiresti reageerima toimuvatele muutustele. Vaatamata riigipoliitika prioriteetide võimalikule muutmisele, tuleb üheskoos tugevdada arusaama erinevate kultuuri- ja spordielu valdkondade vajalikkusest, väärtustades iga valdkonna tugevusi ja eripära ning luues vajadusel õiguslikke norme ja regulatsiooni linna tasandil.
· finants-majanduslikud riskid

Ehk arengukava meetmete realiseerimise ebapiisav rahastamine. Probleem võib tekkida tegevuste peamise rahastusallikana planeeritud linnaeelarveliste vahendite ebapiisavusest, mida on mõjutanud majanduslangus ja vajadustest tagasihoidlikum tulubaas. Üldise majanduskriisi kestmisel väheneb elanikkonna jätkusuutlikkus, mis tekitab piiranguid kultuuri- ja sporditeenuste tarbimiseks ning põhjustab omakorda rahalist kahju suure omafinantseeringu osaga organisatsioonidele. Finants-majanduslike riske saab teatud määral vähendada, arendades ja tugevdades linna majanduslikku ja sellest sõltuvat tulubaasi, samuti arendades maksimaalselt projektitegevust ning kasutades aktiivsemalt ja efektiivsemalt kohalike ja Euroopa Liidu fondide finantseerimise võimalusi. Kulutuste optimeerimisel tuleb pöörata tähelepanu eluvajalike protsesside ja nende kvaliteedi säilitamisele, uute ideede leidmisele ja kasutamisele, eesmärgistatule ja vastastikku kasulikule koostööle.
· ühiskonnamuutustega seotud riskid

Kavandatud tegevuste teostamist võivad takistada pidevalt ühiskonnas toimuvad muutused ning nendest tingitud suundumused ja tendentsid. Nende hulgas võivad olla muutused tarbimis-nõudluses, tehnoloogilised muutused ja uuendused, muutused sotsiaalses keskkonnas ja demograafilises struktuuris, uued väärtushinnangud ja hoiakud. Selleks, et ajakohastada nüüdismaailma muutuvate nõudmistega, tuleb püüelda selliste eesmärkide poole, nagu uue ja tänapäevase teabe järjepidev omandamine, oskuste ja tehnikate arendamine, motiveeriva ja toetava atmosfääri loomine. Peab olema paindlik ja uuenduslikkusele avatud. Oluline vahend on koostöö, kuna aktiivne inimestevaheline kommunikatsioon soodustab valmisolekut uudseteks ja ootamatuteks olukordadeks ning uute ideede ja alternatiivsete vaatepunktide jagamist.
5. TEGEVUSKAVA 2011-2014

Kasutatud lühendid:


KO – Kultuuriosakond

LVMA – Linnavara- ja Majandusamet

ALPA – Arhitektuuri- ja Linnaplaneerimise Amet

KOV – Kohalik omavalitsus


IVMV – Ida-Viru Maavalitsus


KM – Kultuuriministeerium

	
	Tegevus
	Rakendamise aeg ja finantseerimine
	Finantseeri-mise allikas
	Teostaja/

vastutaja
	Indikaatorid

	
	
	2011
	2012
	2013
	2014
	
	
	

	SE1
	Kultuuri- ja spordielu eripära, traditsioonid ja tegevused on säilitatud ja populariseeritud.



	E1.1
	Linnas on loodud mitmekesine kvaliteetseid ja pidevalt arenevaid teenuseid pakkuv kultuuri- ja spordiasutuste võrk.


	

	
	Munitsipaalasutuste eelarve optimeerimine vastavalt linna eelarve võimalustele
	x
	x
	x
	x
	Linnaeelarve
	KO, munitsipaal-asutused
	- Munitsipaalasutuste eelarved on optimeeritud

- Kultuuri- ja spordiasutused on jätkusuutlikud

- Teenistuslik järelevalve munitsipaalasutustes
- Kultuuri- ja spordiorganisatsi-oonidel ja kollektiividel on võimalus taotleda tegevustoetust

- Asutuste teenused on kvaliteetsed ja kättesaadavad

	
	Asutuste eripära toetamine, suunitluste arendamine ning oma arenguprogrammide väljatöötamine
	x
	x
	x
	x
	Linnaeelarve, fondid, kolmas sektor
	asutused
	

	
	Munitsipaalasutuste tegevuse monitooring
	x
	x
	x
	x
	Linnaeelarve
	KO
	

	
	Munitsipaalasutuste kaadrivajaduse analüüs
	x
	x
	x
	x
	Linnaeelarve
	KO, munitsipaal-asutused
	

	
	Toetused kultuuri- ja spordiorganisatsioonidele ja isetegevuskollektiividele aastaringse programmilise tegevuse tagamiseks ja arendamiseks
	x
	x
	x
	x
	Linnaeelarve
	KO
	

	
	Asutuste teenuste kvaliteedi tõstmine ja kättesaadavuse parandamine
	x
	x
	x
	x
	Linnaeelarve, fondid, kolmas sektor
	KO, asutused
	

	E1.2
	Linnas on tagatud mitmekülgsed kultuurivõimalused ja linna kultuuripärandi väärtustamine.
	

	
	Eesti kultuuri edendamist ja väärtustamist soodustavate tegevuste toetamine
	x
	x
	x
	x
	Linnaeelarve, fondid
	KO, kultuuri-asutused
	- Eesti ja teisi kultuure tutvustavad üritused

- Kultuuri- ja rahvuskultuuriseltside tegevus ja projektid on toetatud

- Narva ajaloopärand on tutvustatud, arendatud ja säilitatud

- Elanikke harivate ürituste arvu kasv

- Kultuuritarbimine on suurenenud

- Lugejate arvu kasv

- Narva loomeinimeste loomingu kvaleteedi ja nähtavuse suurenemine

- Jäädvustatud Narva linna kultuurilugu



	
	Multikultuursuse ja selle tutvustamise toetamine
	x
	x
	x
	x
	Linnaeelarve, fondid
	KO, kultuuri-asutused
	

	
	Kultuuri- ja rahvuskultuuriseltside jätkuv toetamine tegevus- ja projektitoetuste kaudu
	x
	x
	x
	x
	Linnaeelarve, fondid
	KO
	

	
	Muinsuskaitse ja kultuurimälestiste säilitamise soodustamine (sh Narva Raekoda, bastionid)
	x
	x
	x
	x
	Linnaeelarve,

fondid
	KO, ALPA, LVMA
	

	
	Narva ajaloo sihipärane tutvustamine
	x
	x
	x
	x
	Linnaeelarve, fondid
	Narva Muuseum, Narva Kesk-raamatukogu
	

	
	Narva linnuse väljaarendamine multifunktsionaalseks kultuuri- ja hariduskeskuseks
	x
	x
	x
	x
	Linnaeelarve, fondid
	Narva Muuseum
	

	
	Narva muuseumi uue püsiekspositsiooni loomine
	x
	x
	x
	
	Linnaeelarve, fondid
	Narva Muuseum
	

	
	Lastemuuseumi loomine (Narva Muuseumi lastele suunatud tegevuste ja toodete koondamine ühte kaubamärki)
	x
	x
	x
	
	Linnaeelarve
	Narva Muuseum
	

	
	Põhjaõue eesmärgipärane edasiarendamine reaalselt toimivaks ajalookeskuseks
	x
	x
	x
	
	Linnaeelarve, fondid
	Narva Muuseum
	

	
	Kultuur-haridusliku tegevuse teostamine
	x
	x
	x
	x
	Linnaeelarve, fondid, kolmas sektor
	Kultuuri-asutused
	

	
	Kultuuriorganisatsioonide poolt pakutavate programmide mitmekesistamine 
	x
	x
	x
	x
	Linnaeelarve, fondid
	Kultuuri-asutused
	

	
	Linna professionaalse kultuuri arendamise soodustamine 
	x
	x
	x
	x
	Linnaeelarve, fondid, kolmas sektor
	KO, kultuuri-asutused
	

	
	Puhkpilliorkestri loomine
	x
	x
	x
	x
	Linnaeelarve, fondid
	KO, kultuuri-asutused
	

	
	Lugemise ja kirjanduse edendamine
	x
	x
	x
	x
	Linnaeelarve, fondid
	Narva Kesk-raamatukogu
	

	
	Loomeinimestele kvaliteetsete loometingimuste võimaldamine
	x
	x
	x
	x
	Linnaeelarve, fondid
	KO, kultuuri-asutused
	

	
	Loomeinimeste loomingu säilitamise ja eksponeerimise soodustamine
	x
	x
	x
	x
	Linnaeelarve
	Kultuuri-asutused
	

	
	Narva nüüdisaja kunstnike teoste kollektsiooni loomine
	x
	x
	x
	
	Linnaeelarve, fondid
	Narva Muuseum
	

	
	Kultuuriloo süstemaatiline talletamine, kultuuritegijate- ja tegevuste jäädvustamine
	x
	x
	x
	x
	Linnaeelarve
	KO, kultuuri-asutused
	

	
	Kultuurikandjate järelkasvu motiveerimine
	x
	x
	x
	x
	Linnaeelarve, kolmas sektor
	Kultuuri-asutused
	

	E1.3
	Noortele on loodud võimalused igakülgseks huvitegevuseks ja –hariduseks ning isiksuse arendamiseks.
	

	
	Laste ja noorte huvitegevuse arengu soodustamine
	x
	x
	x
	x
	Linnaeelarve, fondid
	Kultuurimaja Rugodiv
	- Huvihariduses- ja tegevuses osalevate laste arvu kasv

- Linna huviharidus- ja huvitegevussüsteem on tõhus ja kvaliteetseid teenuseid pakkuv

- Huvikoolides ja –ringides on loodud turvaline keskkond

- Erivajadustega lastel on võimalus igakülgseks arenguks

	
	Noorte initsiatiivi ja aktiivsuse toetamine
	x
	x
	x
	x
	Linnaeelarve, kolmas sektor, fondid
	KO, asutused
	

	
	Koolide kultuurikollektiivide tegevuse arendamine
	x
	x
	x
	x
	Linnaeelarve, fondid
	Koolid
	

	
	Andekate ja tahtekindlate noorte leidmine ning nende annete väljaarendamine süvendatud õppetöö käigus
	x
	x
	x
	x
	Linnaeelarve
	Huvikoolid
	

	
	Huvikoolide varustamine kaasaegse tehnika, inventari ja õppevahenditega
	x
	x
	x
	x
	Linnaeelarve, fondid
	huvikoolid
	

	
	Narva Muusikakoolile klaveri liisimine
	
	
	x
	
	Linnaeelarve
	KO
	

	
	Erivajadustega lastele huvialadega tegelemise võimaldamine
	x
	x
	x
	x
	Linnaeelarve, fondid
	Huvikoolid
	

	E1.4
	Linnas on tagatud mitmekülgsed sportimisvõimalused.
	

	
	Spordiasutuste ja treenerite jätkusuutlikkuse ja arengu toetamine
	x
	x
	x
	x
	Linnaeelarve, fondid, kolmas sektor
	KO, spordi-asutused
	- Spordi- ja liikumis-harrastusega tegelejate arv ei vähene

- Toimib sporditegevuse kindlaksmääratud finantseerimisüsteem

- erinevate huvigruppide jaoks sportimisvõimaluste olemasolu

- Toimib linna koolispordisüsteem

- Kaasaegsed treening-võimalused spordikoolides ja –klubides

- Igas linnaosas on vähemalt üks spordirajatis



	
	Spordiklubide tegevuse ja ürituste toetamine
	x
	x
	x
	x
	Linnaeelarve, kolmas sektor, fondid
	KO, kolmanda sektori organi-satsioonid
	

	
	Sportliku mitmekesisuse toetamine
	x
	x
	x
	x
	Linnaeelarve, kolmas sektor
	KO, spordi-asutused
	

	
	Noortespordi arendamine
	x
	x
	x
	x
	Linnaeelarve, kolmas sektor
	KO, spordi-asutused
	

	
	Professionaal- ja saavutusspordi arendamine
	x
	x
	x
	x
	Linnaeelarve, kolmas sektor
	KO, spordi-asutused
	

	
	Rahvaspordi arendamine
	x
	x
	x
	x
	Linnaeelarve, kolmas sektor
	KO, spordi-asutused
	

	
	Invaspordi arendamine
	x
	x
	x
	x
	Linnaeelarve, kolmas sektor
	KO, spordi-asutused
	

	
	Koolispordisüsteemi arendamine
	x
	x
	x
	x
	Linnaeelarve, kolmas sektor
	KO, spordi-asutused
	

	
	Elanike vajadustele ja võimalustele vastavate spordirajatiste, -inventari ja harjutuspaikade pakkumine
	x
	x
	x
	x
	Linnaeelarve, fondid, kolmas sektor
	KO, spordi-asutused
	

	
	Võimaluste ja tingimuste loomine spordiga tegelemiseks linna rohelistes tsoonides (Joaorg, Pähklimägi)
	x
	x
	x
	x
	Linnaeelarve
	KO
	

	
	Koolistaadionide väljaarendamine piirkondlikeks sportimispaikadeks
	x
	x
	x
	x
	Linnaeelarve, võimalusel fondid
	KO
	

	
	Tervisliku eluviisi populariseerimine (projektid, üritused, aktsioonid)
	x
	x
	x
	x
	Linnaeelarve, fondid
	KO, spordi-asutused
	

	E1.5
	Linna elanike vaba aeg on sisustatud regulaarsete, kvaliteetsete ja eripalgeliste kultuuri- ja spordiüritustega.



	

	
	Kultuuri- ja spordisündmuste kalendri pidamine
	x
	x
	x
	x
	Linnaeelarve
	KO
	- Hästikorraldatud kultuuri- ja spordiprogramm

- Traditsioonilised ja omanäolised üritused on edasi arenenud

- Ürituste valik erinevate  huvigruppidele

- Tippsündmused on kantud rahvusvahelisesse kalendrisse

- Noortele suunatud ja põlvkondi siduvate ürituste kasv

- Üritused on vaatemängulised ja atraktiivsed



	
	Programmiliste aastaringsete ürituste läbiviimine
	x
	x
	x
	x
	Linnaeelarve, fondid
	KO, asutused
	

	
	Traditsiooniliste festivalide ja mainesündmuste jätkamine
	x
	x
	x
	x
	Linnaeelarve, fondid
	KO, asutused
	

	
	Spordivõistluste ja ürituste läbiviimine
	x
	x
	x
	x
	Linnaeelarve, fondid
	KO, spordi-asutused
	

	
	Rahvaspordiürituste läbiviimine
	x
	x
	x
	x
	Linnaeelarve, fondid
	KO, spordi-asutused
	

	
	Temaatiliste kultuuripäevade läbiviimine
	x
	x
	x
	x
	Linnaeelarve, fondid
	KO, kultuuri-asutused
	

	
	Rahvusvahelisesse kalendrisse kantud tippsündmuste läbiviimine (võimalusel ka tippsündmuste täiendav loomine)
	x
	x
	x
	x
	Linnaeelarve, fondid
	KO, asutused
	

	
	Erinevate vanusegruppide kaasamine (pereüritused, üritused noortele ja eakatele), põlvkondi siduv tegevus
	x
	x
	x
	x
	Linnaeelarve, fondid
	KO, asutused
	

	
	Koolispordiürituste mitmekesistamine ja nende arvu suurendamine tagamaks noorte huvi spordi vastu
	x
	x
	x
	x
	Linnaeelarve, fondid
	KO, asutused
	

	
	Omanäoliste sündmuste arendamine
	x
	x
	x
	x
	Linnaeelarve, fondid
	KO, asutused
	

	
	Ürituste haridusliku sisu ja samas vaatemängulisuse ja atraktiivsuse tõstmine
	x
	x
	x
	x
	Linnaeelarve, fondid
	KO, asutused
	

	E1.6
	Linna kultuuri- ja spordielus osaleja on informeeritud, asjatundlik ja aktiivne.


	

	
	Kultuuri- ja spordielu aktiivne tutvustamine ja ürituste reklaam meedias
	x
	x
	x
	x
	Linnaeelarve, kolmas sektor
	KO, asutused
	- Positiivsete meediakajastuste kasv

- Ürituste kohta käiva info kättesaadavus

- Osavõtu- ja külastusrohked üritused

- Spordiharrastajad on informeeritud sportimisvõimalustest

- Asutuste interneti koduleheküljed on informatiivsed

- Elanike kultuuri- ja spordiala valikuvõimalused on laienenud

-Noorte kaasatus kultuuri ja sporti on suurendatud

	
	Elektrooniliste infoportaalide võimaluste kasutamine info levitamiseks
	x
	x
	x
	x
	Linnaeelarve, kolmas sektor
	KO, asutused
	

	
	Välireklaampindade kaasajastamine ja täiendavate pindade loomine
	x
	x
	x
	x
	Linnaeelarve, võimalusel fondid
	LVMA
	

	
	Info levitamisel koostöö linna turismiinfopunktiga
	x
	x
	x
	x
	Linnaeelarve
	KO
	

	
	Narva kultuuri- ja spordi reklaammaterjalide väljaandmine
	x
	x
	x
	x
	Linnaeelarve, fondid
	KO, asutused
	

	
	Kultuurikülastuse statistika pidamine
	x
	x
	x
	x
	Linnaeelarve, kolmas sektor
	KO, asutused
	

	
	Tervisliku liikumise propageerimine ja teavitustöö
	x
	x
	x
	x
	Linnaeelarve, kolmas sektor, fondid
	KO, asutused
	

	
	Spordiharrastajate informeerimine võimalikest sportimispaikadest ja sportimispaikade efektiivsema kasutamise tagamine
	x
	x
	x
	x
	Linnaeelarve, kolmas sektor
	KO, spordi-asutused
	

	
	Spordialase info levitamine koolides ja teistes õppeasutustes
	x
	x
	x
	x
	Linnaeelarve, kolmas sektor
	KO, spordi-asutused
	

	
	Asutuste interneti kodulehekülgede teenindamine
	x
	x
	x
	x
	Linnaeelarve, kolmas sektor
	asutused
	

	
	Asutuste info- ja kommunikatsiooni-tehnoloogiate parendamine (sh digitaalse asjaajamisprogrammi rakendamine)
	x
	x
	x
	x
	Linnaeelarve, kolmas sektor
	asutused
	

	
	Kultuuri- ja spordiasutustes avatud uste päevade korraldamine
	x
	x
	x
	x
	Linnaeelarve, kolmas sektor
	asutused
	

	
	Puhkamis- ja sportimisvõimaluste mitmekesistamine
	x
	x
	x
	x
	Linnaeelarve, fondid, kolmas sektor
	KO, asutused
	

	SE2
	Kultuuri- ja spordikeskkond on kvaliteetne, stimuleeriv ja uuendustele avatud.



	E2.1
	Kultuuri- ja spordielu edendavad haritud ja motiveeritud spetsialistid ja korraldajad.


	

	
	Haritud ja noorte spetsialistide värbamine linna kultuuri- ja spordielu edendamiseks, võimalusel selleks vastavate programmide väljatöötamine ja rakendamine
	x
	x
	x
	x
	Linnaeelarve 
	KO, asutused
	- Korraldajad ja pedagoogid osalevad pidevalt koolitustel, tegelevad enesetäiendamisega 

- Kultuuri- ja spordielu edendajad on väärtustatud ning parimad on tunnustatud linna, maakonna ja riigi poolt

- Kultuuri- ja sporditöötajate ning pedagoogide palgad on vähemalt samal tasemel

- Noored pedagoogid ja tegijad on motiveeritud



	
	Toetused õppimiseks tingimusega peale ülikooli lõpetamist töötama Narva linnaasutustes
	x
	x
	x
	x
	Linnaeelarve
	Linnakantselei
	

	
	Kultuuri- ja spordikorraldajate koolituses osalemise soodustamine
	x
	x
	x
	x
	Linnaeelarve, fondid
	KO, asutused
	

	
	Pedagoogilis- ja treenerikaadri kvalifikatsiooni tõstmise soodustamine
	x
	x
	x
	x
	Linnaeelarve, fondid, kolmas sektor
	KO, asutused
	

	
	Huvikoolide algaja õpetaja toetamine haridusasutusega kohanemisel, õpetajakutse oskuse arendamisel (sh mentorite koolitamine)
	x
	x
	x
	x
	Linnaeelarve
	Huvikoolid
	

	
	Huvikoolide õpetajate tunnustamine aasta õpetaja tseremoonia korraldamise kaudu
	x
	x
	x
	x
	Linnaeelarve
	KO
	

	
	Parimate treenerite tunnustamine
	x
	x
	x
	x
	Linnaeelarve
	KO
	

	
	Narva parimate kultuuri- ja sporditegijate saavutuste tunnustamine maakondlike ja riiklike preemiate ja stipendiumide kaudu
	x
	x
	x
	x
	Fondid, maa-konna ja riigi eelarved
	KO, IVMV, KM
	

	
	Kultuuri- ja sporditöötajate ning pedagoogide palkade konkurentsivõimelisuse tagamine
	x
	x
	x
	x
	Linnaeelarve
	KOV
	

	
	Heal tasemel töötingimuste loomine ning vajaliku inventari võimaldamine
	x
	x
	x
	x
	Linnaeelarve, fondid
	KO, asutused
	

	
	Pedagoogilis- ja treenerikaadri järelkasvu motiveerimine
	x
	x
	x
	x
	Linnaeelarve, kolmas sektor
	Huvikoolid, spordiasutused
	

	E2.2
	Narva on tuntud kui tippsportlaste ja loovisikute kõrgetasemeliste kultuuri- ja spordisaavutuste linn.

	

	
	Andekate laste arengu toetamine (osavõtt konkurssidest ja võistlustest), parimate õpilaste vastuvõttude organiseerimine
	x
	x
	x
	x
	Linnaeelarve, fondid
	KO, asutused
	- Narvas toimib toetussüsteem andekate noorte edasise arengu toetamiseks

- Parimad sportlased ja kultuuritegijad esindavad väärikalt Narvat üleriigilisel ja rahvusvahelisel tasandil

- Kultuuri- ja spordiala parimad on tunnustatud

	
	Linna esindamine üleriigilisel ja rahvusvahelisel tasandil
	x
	x
	x
	x
	Linnaeelarve, fondid
	asutused
	

	
	Heade treening- ja harrastamistingimuste võimaldamine
	x
	x
	x
	x
	Linnaeelarve, fondid
	asutused
	

	
	Kultuuri- ja spordiala parimate tunnustamine
	x
	x
	x
	x
	Linnaeelarve
	KO
	

	E2.3
	Kultuuri- ja spordielu on avatud uutele ideedele ja tegijatele.


	

	
	Uutele algatustele kaasaaitamine, sellealaste projektide toetamine
	x
	x
	x
	x
	Linnaeelarve, fondid
	KO, asutused
	- Asutuste projektide koostajad on asjatundlikud

- Finantseeritud projektide arvu kasv

- Innovaatiliste tegevuste ja ürituste arvu kasv

- Alternatiivsete ja mitteformaalsete ürituste kasv

	
	Asutuste projektitegevuse arendamine
	x
	x
	x
	x
	Linnaeelarve, fondid
	asutused
	

	
	Nõustamise pakkumine projektide ja sellealaste sihtfinantseerimise taotluste koostamisel
	x
	x
	x
	x
	Linnaeelarve
	KO
	

	
	Rahvusvahelistest fondidest toetust taotlevate uute algatuste linnapoolne kaasfinantseerimine
	x
	x
	x
	x
	Linnaeelarve
	KOV
	

	
	Uue kvalifitseeritud kaadri kaasamine
	x
	x
	x
	x
	Linnaeelarve
	asutused
	

	
	Linna eluruumide eraldamine uutele kvalifitseeritud spetsialistidele
	x
	x
	x
	x
	Linnaeelarve
	LVMA, KO
	

	
	Mitteformaalse ja alternatiivkultuuri  soodustamine ja selle harrastamiseks paremate tingimuste loomine
	x
	x
	x
	x
	Linnaeelarve, fondid
	KO, asutused
	

	SE3
	Kultuuri- ja spordielu infrastruktuur vastab tänapäeva nõuetele.



	E3.1
	Kultuuri- ja spordiasutustes on kvaliteetsed ja kaasaegsed tingimused.


	

	
	Asutuste remondiplaani koostamine
	x
	x
	x
	x
	Linnaeelarve
	LVMA
	- Asutuste ruumilised tingimused on kaasajastatud

- Asutuste materiaal-tehniline baas on korrastatud

- Asutuste töötajatele ja külastajatele on tagatud tuleohutus ja tervisekaitse

- Asutuste territooriumid on heakorrastatud

	
	Projekteerimistööde läbiviimine
	x
	x
	x
	x
	Linnaeelarve
	LVMA
	

	
	Ruumiliste tingimuste kaasajastamine
	x
	x
	x
	x
	Linnaeelarve, fondid
	LVMA, KO, asutused
	

	
	Asutuste materiaal-tehnilise baasi korrastamine
	x
	x
	x
	x
	Linnaeelarve, fondid
	KO, asutused
	

	
	Erivajadustega inimestele kultuuri- ja spordielus osalemise võimaldamine (sh eriseadmete soetamine)
	x
	x
	x
	x
	Linnaeelarve, fondid, kolmas sektor
	KO, asutused
	

	
	Kultuuri- ja spordiasutustes tuleohutuse tagamine
	x
	x
	x
	x
	Linnaeelarve, kolmas sektor
	LVMA, KO, asutused
	

	
	Asutustele tehtud ettekirjutuste analüüsimine, nõuete täitmine
	x
	x
	x
	x
	Linnaeelarve, kolmas sektor
	KO, asutused
	

	
	Asutuste valgustus- ja elektriseadmete vahetamine
	x
	x
	x
	x
	Linnaeelarve, fondid, kolmas sektor
	asutused
	

	
	Asutuste territooriumide heakorrastamine
	x
	x
	x
	x
	Linnaeelarve, kolmas sektor
	asutused
	

	E3.2
	Linna infrastruktuur võimaldab loometegevust ja kvaliteetset vaba aja veetmist.


	

	
	Kultuuriasutuste remondi projekteerimine
	x
	x
	x
	x
	Linnaeelarve
	LVMA
	- Kultuuriobjektid vastavad tänapäeva nõuetele

- Kultuuriürituste 

läbiviimise paigad on korrastatud

- Üksikud kultuuriobjektid on rekonstrueeritud ja ehitatud 



	
	Kultuuriasutuste remonditööd
	x
	x
	x
	x
	Linnaeelarve, võimalusel fondid
	LVMA
	

	
	Kultuurimaja Rugodiv rekonstrueerimine
	x
	x
	x 
	x (vajadusel)
	Linnaeelarve, võimalusel fondid
	LVMA
	

	
	Kultuuriürituste läbiviimiseks infrastruktuuri parendamine
	x
	x
	x
	x
	Linnaeelarve, fondid
	LVMA
	

	
	Projekt “Chagalli keskuse ja pargi väljaehitamine”
	
	
	x
	x
	Linnaeelarve, fondid
	LVMA
	

	
	Narva linnuse idatiiva restaureerimine 
	x
	x
	x
	
	Linnaeelarve, fondid
	Narva Muuseum
	

	
	Narva linnuse läänehoovi ja Lossipargi korrastamine
	x
	x
	x
	
	Linnaeelarve, fondid
	Narva Muuseum
	

	
	Narva linnuse Põhjaõue projekti

 II etapp
	x
	
	
	
	Linnaeelarve, fondid
	Narva Muuseum
	

	
	Narva Muuseumi Kivisaali ja Kunstigalerii kapitaalremondi projekteerimine
	
	
	x
	x
	Linnaeelarve
	Narva Muuseum
	

	
	Narva Aleksandri Kiriku taastamine II etapp (kontserdisaal ja orel)
	x
	x
	x
	x
	Linnaeelarve, fondid
	SA Narva Aleksandri Kirik
	

	
	Uue raamatukogu projekteerimine ja ehitamine
	
	
	x
	x
	Linnaeelarve, fondid
	LVMA
	

	
	Narva Keskraamatukogu hoone rekonstrueerimine
	
	
	x
	x
	Linnaeelarve, võimalusel fondid
	LVMA
	

	
	Narva Keskraamatukogu Energia haruraamatukogu renoveerimine
	
	x
	x
	x
	Linnaeelarve, võimalusel fondid
	LVMA
	

	
	Huvikoolide remondiks projekteerimine
	x
	x
	x
	x
	Linnaeelarve
	LVMA
	

	
	Huvikoolide renoveerimine (sh. aknaplokkide vahetamine üksikutes huvikoolides)
	x
	x
	x
	x
	Linnaeelarve, võimalusel fondid
	LVMA
	

	
	Narva Noorte Meremeeste Klubi hoonete ja baaside renoveerimise ja rekonstrueerimise projekteerimine ja teostamine
	x
	x
	x
	x
	Linnaeelarve, 
võimalusel fondid
	LVMA
	

	
	Narva Muusikakooli ruumide remont
	x
	x
	x
	
	Linnaeelarve, võimalusel fondid
	LVMA
	

	
	Narva Muusikakooli fuajee ja kontserdisaali rekonstrueerimine
	x
	x
	x
	
	Linnaeelarve, võimalusel fondid
	LVMA
	

	
	Narva Koorikooli renoveerimine 

(projekteerimine, remont ja seadmed)
	
	x
	x
	x
	Linnaeelarve
	LVMA
	

	
	Narva Laste Loomemaja rekonstrueerimise ja varustamise II etapp
	x
	x
	x
	x
	Linnaeelarve, fondid
	LVMA
	

	E3.3
	Linna infrastruktuur võimaldab spordiga tegelemist ja tervislike eluviiside harrastamist.


	

	
	Jalgrattateede projekteerimine ja ehitamine
	x
	x
	x
	x
	Linnaeelarve, võimalusel fondid
	LVMA
	- Spordiobjektid vastavad tänapäeva nõuetele

- Spordiürituste 

läbiviimise paigad on korrastatud

- Üksikud spordiobjektid on rekonstrueeritud ja ehitatud 

- Koolistaadionid on renoveeritud

	
	Avalike spordi- ja mänguväljakute renoveerimine ja ehitamine
	x
	x
	x
	x
	Linnaeelarve, võimalusel fondid
	LVMA
	

	
	Spordiürituste läbiviimiseks infrastruktuuri parendamine
	x
	x
	x
	x
	Linnaeelarve, fondid
	LVMA
	

	
	Narva sõudebaasi hoone rekonstrueerimine 
	x
	x
	
	
	Linnaeelarve, fondid
	LVMA
	

	
	Motobaasi renoveerimine
	x
	x
	
	
	Linnaeelarve
	LVMA
	

	
	Äkkeküla matka- ja loodusraja rajamine
	x
	x
	
	
	Linnaeelarve, fondid
	SA Narva Linna Arendus
	

	
	Kinnise ekstreempargi projekteerimine ja ehitamine (Äkkeküla spordi- ja vabaajakeskuse kõrval)
	
	
	
	x
	Linnaeelarve, võimalusel fondid
	LVMA
	

	
	Äkkeküla puhke- ja spordikeskuse rajamise arendamine
	
	x
	x
	x
	Linnaeelarve, fondid
	LVMA
	

	
	Kreenholmi staadioni rekonstrueerimistööd
	
	
	x
	x
	Linnaeelarve, võimalusel fondid
	LVMA
	

	
	Paemurru Spordikooli lauatennise saali rekonstrueerimine ja remont
	
	x
	x
	
	Linnaeelarve, võimalusel fondid
	LVMA
	

	
	Kergejõustiku maneeži ehitamine,

 I etapp
	
	x
	x
	x
	Linnaeelarve, fondid
	LVMA
	

	
	Narva ja Narva-Jõesuu vahelise terviseraja projekteerimine ja ehitamine
	
	x
	x
	x
	Linnaeelarve, fondid
	LVMA
	

	
	Kalevi staadioni rekonstrueerimine
	x
	
	
	
	Linnaeelarve, fondid
	LVMA
	

	
	Koolistaadionide renoveerimine ja korrashoid
	x
	x
	x
	x
	Linnaeelarve, fondid
	 LVMA
	

	
	Kaasaaitamine erainvesteeringute tegemisele infrastruktuuri,

mis soodustab tervislike eluviiside harrastamist ja kvaliteetset

vaba aja veetmist
	x
	x
	x
	x
	Linnaeelarve
	KO, LVMA
	

	SE4
	Toimub efektiivne, teadvustatud ja eesmärgipärane kultuuri- ja spordialane koostöö.



	E4.1
	Koostöö kultuuri-, spordi- ja haridusasutuste vahel on tõhustunud.


	

	
	Kultuuri- ja spordiorganisatsioonide, huvikoolide, üldhariduskoolide ja lasteaedade pidev kaasamine linnaüritustele
	x
	x
	x
	x
	Linnaeelarve
	asutused
	- Koostööl põhinevate ühisürituste kasv

- Toimib kultuuri- ja spordiasutuste koostöö koolide ja lasteaedadega

- Toimib kultuuri- ja spordiasutuste omavaheline tihe koostöö

- Toimib kultuuri- ja spordivaldkondade esindajatest koosnev võrgustik

 - Soodsa rendiga ajutised tegevuspinnad kultuuri- ja spordiorganisatsioonidele



	
	Ürituste korraldamiseks erinevate valdkondade esindajatest töörühmade loomine
	x
	x
	x
	x
	Linnaeelarve
	KO, asutused
	

	
	Õppepäevade ja koosolekute korraldamine kultuuri- ja spordikorralduse aktuaalsetel teemadel
	x
	x
	x
	x
	Linnaeelarve
	KO
	

	
	Avaliku-, era- ja kolmanda sektori koostöö arendamine (ühisüritused, ümarlauad, kohtumised, töörühmad)
	x
	x
	x
	x
	Linnaeelarve
	KO, asutused
	

	
	Soodsa üüriga tegevuspindade võimaldamine linna hallatavates või eraasutustes
	x
	x
	x
	x
	Linnaeelarve, eraettevõtjad
	Munitsipaal-asutused
	

	E4.2
	Siseriiklikud ja rahvusvahelised koostöösidemed on tugevnenud.


	

	
	Osalemine siseriiklikes ja rahvusvahelistes koostöövõrgustikes, liitudes
	x
	x
	x
	x
	Linnaeelarve, fondid, kolmas sektor
	KO, asutused
	-Toimivad üleriiklikud ja rahvusvahelised koostöökontaktid

- Toimub pidev delegatsioonide ja kollektiivide vahetamine

- Narva linna kultuuri- ja spordielu on üle-eestiliselt ja rahvusvaheliselt kajastatud

- Üleriigiliste ja rahvusvaheliste ürituste osalejate arv ei vähene

- Miljööväärtuslik kultuuri- ja spordielu



	
	Partnerlinnadega suhete arendamine, delegatsioonide vahetamine
	x
	x
	x
	x
	Linnaeelarve, fondid
	KO, asutused
	

	
	Teiste linnade ja riikidega kultuurikollektiivide vahetuse soodustamine
	x
	x
	x
	x
	Linnaeelarve, fondid
	KO, asutused
	

	
	Osalemine üleriigilistel ja rahvusvahelistel üritustel
	x
	x
	x
	x
	Linnaeelarve, fondid, kolmas sektor
	KO, asutused
	

	
	Üleriigilistest laulupidudest osavõtt
	x
	
	
	x
	Linnaeelarve, fondid
	KO, kultuuri-asutused
	

	
	Üleriigiliste ja rahvusvaheliste võistluste, konkursside ja ürituste läbiviimine
	x
	x
	x
	x
	Linnaeelarve, fondid
	KO, asutused
	

	
	Kultuuri- ja sporditurismi edendamine ürituste atraktiivsuse tõstmise kaudu
	x
	x
	x
	x
	Linnaeelarve
	KO, asutused
	


* Eeldatakse, et tegevuskava elluviimiseks vajalik linnaeelarveliste vahendite maht moodustab 30-35% linnaeelarvest, arvestades lisaks fondide vähemalt 80 protsendilist rahalist toetust investeerimis- ja teiste projektide teostamiseks.

